Rob Ray

Rob Ray (s. 8. kesäkuuta 1968 Stirling, Ontario) on entinen kanadalainen jääkiekkoilija. Ray kasvoi pienessä kaupungissa Stirlingissä, Ontariossa. Hänet palkittiin vuonna 1999 King Clancy Memorial Trophyllä, joka myönnetään hyvälle johtajalle, joka toimii sekä kaukalossa että sen ulkopuolella humanitaarisesti.

NHL-seura Buffalo Sabres varasi Rayn viidennellä kierroksella vuonna 1988. Hän pelasi kaksi kautta AHL:ssä Rochester Americansissa, saaden lähes 800 jäähyminuuttia 125 ottelussa. Hänet nostettiin Buffalo Sabresin NHL-joukkueeseen vakituisesti kaudella 1990–1991. Hän lopetti uransa Ottawa Senatorsissa vuonna 2006.

Lähteet
 
 

Kanadalaiset jääkiekkoilijat
Buffalo Sabresin varaamat pelaajat
King Clancy Memorial Trophy -voittajat
Vuonna 1968 syntyneet
Elävät henkilöt